每次路過旺角呢條街總係見十幾廿人唔怕天然冷定熱，陰或晴都喺度排隊買呢D小食，心諗傻既咩周圍都有啦使唔使咁排法呀今日又再次路過呢度，依舊有十多人排緊隊，難得有時間多，好奇心驅使我試一試究意係真神還是假鬼排咗10分鐘買咗份腎、細生腸、及墨魚試吓(26元3串)當然甜醬芥辣唔少得啦先食生腸，好肥大入口爽到呢，配合D味覺適中既醬料，感覺一個字……再試埋腎及墨魚，唔硬好新鮮，味道的確唔錯街頭小食咁多檔，要咁樣排隊原來真係有原因的'